Bees-en-niertjie pastei (steak & kidney) – Melkkos & Merlot
As dit by trooskos kom, is daar min dinge wat beter troos as pastei. My vriende is altyd beïndruk wanneer ek se ek máák pastei. Want sien, hulle dink dis moeilik. Hulle dink dis moeite. En koop dus maar eerder winkelpastei – flou poginkies met jellierige sous en nie juis vleis om van te praat nie. Nee wat, dis nie pastei nie. PASTEI is iets met ryk deeg wat smelt in die mond en ’n hele bees of hoender se vleis. En dis so bitter maklik om self te maak.
Nog idees vir hierdie resep
As niertjies regtig nie jou ding is nie, vervang hulle met 600g sampioene. Braai hulle in botter tot goudbruin en voeg dan by die vleismengsel.
By hierdie pastei soek ek rooiwyn. Nie een wat harde werk is nie. Nee, ek soek ‘n sagte, vrugtige wyn. Merlot is net die ding. Een van my sakpas gunstelinge is Perdeberg s’n.
Dis rond en sag soos fluweel met wonderlike rooibessie en spesery. Hierdie is nie ‘n ernstige wyn of ‘n pryswenner nie. Dis ‘n toeganklike elke-dag wyn en dit kos onder R50 ‘n bottel!
Lizet Hartley	2015-09-04T16:09:38+00:00	Sondag, 28 Junie 2015|Aandete|Tags: Bees, Pastei|0 Opmerkings